Diari Oficial de la Generalitat Valenciana


Sumari del DOGV 3148, del 23-12-1997 (1997/12484)

RESOLUCIÓ de 28 de novembre de 1997, de la Conselleria de Medi Ambient, per la qual es concedeixen subvencions per a la realització de determinades actuacions als parcs naturals del Carrascar de la Font Roja i del Montgó, i al Paratge Natural del Desert de les Palmes.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3148

Data del DOGV
:   23-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12302


Organisme emissor
:   Conselleria de Medi Ambient

Tipus de document
:   Resolució

4136 RESOLUCIÓ de 28 de novembre de 1997, de la Conselleria de Medi Ambient, per la qual es concedeixen subvencions per a la realització de determinades actuacions als parcs naturals del Carrascar de la Font Roja i del Montgó, i al Paratge Natural del Desert de les Palmes. [97/A12483]
  
Vista l'Ordre de 24 de juny de 1997, de la Conselleria de Medi Ambient (DOGV núm. 3041, de 23.07.97), per la qual es regulen subvencions per a la realització de determinades actuacions als parcs naturals del Carrascar de la Font Roja i del Montgó, i al Paratge Natural del Desert de les Palmes.
  
Vist que les sol·licituds presentades han sigut examinades i valorades per la comissió establida en la base setena de l'annex I de l'ordre de convocatòria.
  
Vist que, d'acord amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha concedit un termini de 10 dies a les persones interessades perquè puguen presentar al·legacions i aportar els documents i les justificacions que consideren pertinents.
  
Vist que en el referit tràmit d'audiència no s'ha presentat cap al·legació.
  
Atés que s'han aplicat els criteris de valoració estipulats en el paràgraf segon de la base setena de l'annex I de la convocatòria.
  
Vista la proposta d'adjudicació que eleva la comissió de valoració, d'acord amb les atribucions que tinc conferides, resolc:
  
Article 1
  
Concedir als beneficiaris que es posen en relació en l'annex I les ajudes en la quantia que s'indica, d'acord amb els criteris i les condicions referits en l'annex II.
  
Article 2
  
Desestimar les sol·licituds que es posen en relació en l'annex III pels motius que es detallen.
  
DISPOSICIONS FINALS
  
Primera
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra aquesta resolució, que és definitiva en via administrativa, es pot interposar un recurs contenciós administratiu en el termini de dos mesos, comptadors a partir de l'endemà de la publicació d'aquesta en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 58 i següents de la Llei Reguladora de la Jurisdicció Contenciosa Administrativa.
  
Abans d'aquesta interposició, caldrà notificar el fet a la Conselleria de Medi Ambient, d'acord amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 28 de novembre de 1997.- El conseller de Medi Ambient: José Manuel Castellá Almiñana.
  
ANNEX I
  
Sol·licitant Espai natural Import concedit
  
Fundació Los Madroños Desert de les Palmes 970.000
  
Juan Carlos Francisco Mateu Desert de les Palmes 485.000
  
Mª Manuela Roig Nebot Desert de les Palmes 965.843
  
Antonio Gimeno Roca Desert de les Palmes 500.000
  
Ajuntament d'Alcoi Carrascar de la Font Roja 4.820.792
  
Amics de la Font Roja Carrascar de la Font Roja 38.611.295
  
Ajuntament de Xàbia Montgó 3.458.000
  
Total 62.020.618
  
ANNEX II
  
Sol·licitant: Fundació Los Madroños
  
Espai natural: Desert de les Palmes.
  
Import sol·licitat: 970.559 PTA.
  
Import concedit: 970.000 PTA.
  
1. Condicions per la realització dels treballs:
  
- La neteja de la forest serà selectiva i s'incidirà sobre les espècies de caràcter piròfil. No seran espècies subjectes a tallada Arbutus unedo, Juniperus oxycedrus, Pistacea lentiscus, Rhamnus sp., Phillyrea sp., si bé sobre aquestes poden efectuar-se podes de branques baixes que minimitzen les possibilitats de ser afectades per incendis forestals.
  
- L'aclotament per a la plantació haurà de ser manual i aquesta es farà al llarg del mes de novembre i desembre.
  
- La densitat de repoblació serà, com a mínim, de 800 plantes/hectàrea. El 60% d'aquesta es farà amb plançons de Quercus ilex, Quercus suber, Quercus faginea i Sorbus domestica en proporcions 9:9:2:2. El 40% restant podrà realitzar-se amb llavor d'aquestes mateixes espècies i en la mateixa proporció.
  
- La procedència de les plantes o llavors haurà de ser aprovada amb anterioritat a la posada sobre el terreny per part d'un tècnic adscrit a la gestió del paratge natural del Desert de les Palmes.
  
2. Valoració de l'import sol·licitat:
  
Import màxim unitari: 485.000 PTA/ha.
  
2,00 ha x 485.000 PTA/ha 970.000 PTA
  
Sol·licitant: Juan Carlos Francisco Mateu.
  
Espai natural: Desert de les Palmes.
  
Import sol·licitat: 485.306 PTA.
  
Import concedit: 485.000 PTA.
  
1. Condicions per a la realització dels treballs:
  
- La neteja de la forest serà selectiva i s'incidirà sobre les espècies de caràcter piròfil. No seran espècies subjectes a tallada Arbutus unedo, Juniperus oxycedrus, Pistacea lentiscus, Rhamnus sp., Phillyrea sp., si bé sobre aquestes poden efectuar-se podes de branques baixes que minimitzen les possibilitats de ser afectades per incendis forestals.
  
- L'aclotament per a la plantació haurà de ser manual i aquesta es farà al llarg del mes de novembre i desembre.
  
- La densitat de repoblació serà, com a mínim, de 800 plantes/hectàrea. El 60% d'aquesta es farà amb plançons de Quercus ilex, Quercus suber, Quercus faginea i Sorbus domestica en proporcions 9:9:2:2. El 40% restant podrà realitzar-se amb llavor d'aquestes mateixes espècies i en la mateixa proporció.
  
- La procedència de les plantes o llavors haurà de ser aprovada amb anterioritat a la posada sobre el terreny per part d'un tècnic adscrit a la gestió del paratge natural del Desert de les Palmes.
  
2. Valoració de l'import sol·licitat:
  
Import màxim unitari: 485.000 PTA/ha.
  
1,00 ha x 485.000 PTA/ha 485.000 PTA
  
Sol·licitant: M. Manuela Roig Nebot.
  
Espai natural: Desert de les Palmes.
  
Import sol·licitat: 965.843 PTA.
  
Import concedit: 965.843 PTA.
  
1. Condicions per a la realització dels treballs:
  
- La pedra s'obtindrà en pedrera, i no podrà obtenir-se d'àrees naturals de l'àmbit del paratge natural.
  
- S'intentarà, en la mesura que siga possible, que la pedra presente la mateixa consistència, textura i resistència que l'existent en l'actualitat.
  
- Les característiques que presenten els murs lligats amb morter de ciment que es pretén reposar aconsellen una fonamentació en la base que n'assegure el manteniment.
  
2. Valoració de l'import sol·licitat:
  
- Reparació de marges de pedra lligada amb morter de ciment, amb la cara exterior seca:
  
Import màxim unitari: 6.000 PTA/m2.
  
59,75 m2 x 6.000 PTA/m2 358.500 PTA
  
- Reparació de marges de pedra seca:
  
Import màxim unitari: 3.250 PTA/m2.
  
186,87 m2 x 3.250 PTA/m2 607.343 PTA
  
Total 965.843 PTA
  
Sol·licitant: Antonio Gimeno Roca.
  
Espai natural: Desert de les Palmes.
  
Import sol·licitat: 600.000 PTA.
  
Import concedit: 500.000 PTA.
  
Valoració de l'import sol·licitat:
  
Import màxim unitari: 500.000 PTA/projecte.
  
1 projecte x 500.000 PTA/projecte 500.000 PTA
  
Sol·licitant: Ajuntament d'Alcoi.
  
Espai natural: Carrascar de la Font Roja.
  
Import sol·licitat: 4.820.792 PTA.
  
Import concedit: 4.820.792 PTA.
  
El projecte recull actuacions de millora de la coberta vegetal disposades en l'ordre de subvencions i compleix els criteris de valoració establits en l'esmentada ordre.
  
Sol·licitant: Amics de la Font Roja.
  
Espai natural: Carrascar de la Font Roja.
  
Import sol·licitat: 89.539.592 PTA.
  
Import concedit: 26.272.913 PTA.
  
L'import màxim de la subvenció s'establirà d'acord amb els criteris següents:
  
a) Manteniment de marges de pedra seca
  
La finca Racó Vell no s'ha previst, ja que té concedida una ajuda amb el mateix objecte sobre la base de l'Ordre de 4 de juny de 1997, d'acord amb l'acta de la comissió avaluadora reunida el 29 de setembre de 1997.
  
Les finques el Pinar i el Pinaret han sigut també suprimides pel fet de no considerar-se estrictament necessari la construcció de nous marges de pedra.
  
En les finques següents, la construcció o reparació de marges de pedra es valora de la manera següent:
  
Finca m2 reparació m2 construcció Import PTA
  
Mas del Baró 15 385 998.000
  
Bonavista 998 209.540
  
Celedón 20 57 838.140
  
Les Roques 23 058.758
  
Pardinetes 80 140 1.380.000
  
Total 4.537.000
  
Tret dels casos de severa probabilitat d'enfonsament de talussos o esllavissades de terra, es construiran els murs en sec a fi d'afavorir la colonització per part de micromamífers i altres espècies capaces d'habitar aquest tipus de medis.
  
b) Millora de superfícies forestals
  
S'usaran espècies vegetals procedents del viver del parc i en cada cas s'establiran les densitats i les espècies que s'han d'emprar en el replanteig dels treballs.
  
Finca Ha que Import PTA
  
 es tractaran
  
Mas del Baró 2 970.000
  
Racó Vell 2 970.000
  
Celedón 0,5 242.500
  
El Pinar 1 485.000
  
Total 2.667.500
  
c) Restauració d'àrees degradades
  
Finca Unitats Import PTA
  
Racó Vell 1 550.000
  
Pardinetes 1 550.000
  
Cardadora 1 550.000
  
Total 1.650.000
  
d) Conservació o creació de límits de camp de cultiu
  
Finca Mesurament km Import PTA
  
Racó Vell 2 1.100.000
  
Pardinetes 1,5 825.000
  
Total 1.925.000
  
e) Millora de les comunitats faunístiques
  
Finca Unitats Import PTA
  
Racó Vell 1 500.000
  
Les Roques 1 500.000
  
Pardinetes 1 500.000
  
Total 1.500.000
  
Sol·licitant: Ajuntament de Xàbia.
  
Espai natural: Montgó.
  
Import sol·licitat: 15.956.309 PTA.
  
Import concedit: 3.458.000 PTA.
  
Informe:
  
L'import màxim de la subvenció s'establirà d'acord amb els criteris següents:
  
a) Manteniment de marges de pedra seca.
  
La descripció dels treballs realitzada en el projecte es correspon més amb una restauració que amb una construcció. Per aquests s'apliquen els imports màxims unitaris corresponents a la reparació de marges.
  
b) Millora de la coberta vegetal.
  
Es posposa aquesta actuació fins que es definisquen els criteris de restauració de la vegetació del parc en un pla de conservació i gestió del medi natural elaborat per la Conselleria de Medi Ambient, tal com considera la base setena de l'annex I de l'ordre de subvencions.
  
ANNEX III
  
Sol·licitant exclòs: Modesto Durá Miró.
  
Espai natural: Carrascar de la Font Roja.
  
Motius:
  
- No presenta tota la documentació requerida.
  
- Se li ha concedit una subvenció de la Conselleria de Medi Ambient pel mateix concepte sol·licitat (Ordre de 4 de juny de 1997, per la qual s'estableix un règim d'ajudes per a la conservació de sòls a fi d'evitar l'erosió), d'acord amb l'acta de la comissió avaluadora reunida el 29 de setembre de 1997.
  
Sol·licitant exclòs: Antonio Gimeno Roca.
  
Espai natural: Desert de les Palmes.
  
Motiu: les actuacions sol·licitades no compleixen les condicions establides per l'Ordre de 14 de juny per a aquest tipus d'actuacions.
  
Sol·licitant exclòs: Antonio Escoin Valverde.
  
Espai natural: Desert de les Palmes.